Bedieninge – Kompas Gemeente
As ons net kerk toe kom om seën van God te ontvang en nie die seën van God te gee nie, is daar 'n probleem. Elke lidmaat in ons gemeente word uitgedaag om betrokke te bly. Almal betrokke kom vroeër kerk toe om seker te maak alles is in orde vir elke diens. Sommige bedieninge maak die nodige voorbereidings gedurende die week.
Elke bediening se doel is om besoekers en ongelowiges wat ons gemeente besoek welkom te laat voel. Deur moeite, vriendelikheid, omgee, gasvryheid en liefde wil ons dit vir ander so maklik as moontlik maak om God te kan ervaar.
Ons parkeerspanne help nie net om orde met die parkering te hou nie, maar laat almal ook welkom voel.
Die inligtingstoonbank is die plek waar die gemeentelede alle versoeke, navrae en bestellings inhandig.
Baie mense gaan kry by die boekwinkel hul geestelike kos vir die week.
Ons koffie- en teespanne is elke Sondag aan die gang
Hulle soek alle besoekers en enkelinge uit en laat hulle tuis voel.
Dié span is die mense wat die preeknotas en ander uitdeelstukke vir ons gemeente gee op pad na hulle sitplekke toe. Die uitdeelspan help ook met sitplek allokering. Die doel van die span is om almal welkom te heet by die kerk.
Kollekte & Nagmaal
Tydens ons diens help die vrywilligers om die kollekte op te neem en nagmaal uit te deel.
Ons gebedspan is nie net op Sondae aktief nie. Elke gebedsversoek op Sondae en gedurende die week word baie opreg voor gebid.
Tegnies & Multimedia
Ons tegniese- & multimediaspanne is tydens ons dienste besig om hulle beste te gee sodat ander God kan beleef.
Aanbidding & Musiek
Persone wat hulle aanbiddings- en musikalevermoë wil gebruik om ander te lei om God te ervaar.
Ons dekorspan laat ons kerk mooi en modern lyk.
Die blaadjievouspan kom gedurende die week byeen en help om die preekblaadjies te vou.
Maak & Gee
Die span maak enigiets waaraan daar by mense 'n behoefte is en gaan gee dit vir hulle. Hulle maak teddies, klere, tafels, deure, ens.